proxectonos/corpus_dominio_legal_administrativo_tmp huggingface dataset:
RESOLUCIÓN do 20 de setembro de 2024, da Secretaría Xeral Técnica da Consellería de Política Social e Igualdade, pola que se dá publicidade aos convenios de colaboración subscritos en materia de política social e igualdade no segundo cuadrimestre do ano 2024.
Consellería de Política Social e Igualdade — III. Outras disposicións — 01/10/2024

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
, dentro dos meses de xaneiro, maio e setembro de cada ano, unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos en materia de política social e igualdade durante o segundo cuadrimestre do ano 2024, que se incorpora no anexo desta resolución.
Santiago de Compostela, 20 de setembro de 2024
DECRETO 183/2024, do 3 de outubro, polo que se nomea presidente do Consello Consultivo de Galicia a Andrés Lago Louro.
Presidencia da Xunta de Galicia — II. Autoridades e persoal — 07/10/2024

Ao abeiro do establecido no artigo 17 da Lei 3/2014, do 24 de abril, do Consello Consultivo de Galicia, vista a proposta formulada polo Pleno na súa reunión do día dous de outubro de dous mil vinte e catro,
O nomeamento como presidente do Consello Consultivo de Galicia de Andrés Lago Louro.
Santiago de Compostela, tres de outubro de dous mil vinte e catro
CORRECCIÓN DE ERROS. Resolución do 22 de abril de 2024 pola que se resolven as solicitudes das subvencións da Orde do 10 de outubro de 2023 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2023 (códigos de procedemento MR651A e MR651B).
Consellería do Medio Rural — III. Outras disposicións — 08/10/2024

Tras seren advertidos erros na devandita resolución, publicada no
Diario Oficial de Galicia
número 88, do 6 de maio de 2024, é necesario facer as seguintes correccións:
E na páxina 27748, na táboa da letra a) do anexo I. Concesións,
Onde di:
Debe dicir:
Na páxina 27762, onde di:
Debe dicir:
A publicación desta corrección non modifica o prazo máximo para o remate e xustificación de traballos previstos no artigo 21 da orde.
RESOLUCIÓN do 1 de outubro de 2024 pola que se publica o plan de estudos da titulación de grao en Enxeñaría da Automoción.
Universidade de Vigo — III. Outras disposicións — 08/10/2024

Obtida a verificación do plan de estudos polo Consello de Universidades, logo de informe positivo da Axencia para a Calidade do Sistema Universitario de Galicia (ACSUG), declarado o carácter oficial do título polo Acordo do Consello de Ministros do 17 de setembro de 2024, publicado mediante a Resolución da Secretaría Xeral de Universidades do 20 de setembro de 2024 (BOE do 27 de setembro), e para efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
(BOE) e no
Diario Oficial de Galicia
(DOG),
Esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría da Automoción pola Universidade de Vigo, que se recolle no anexo a esta resolución.
Vigo, 1 de outubro de 2024
Denominación do título: graduado ou graduada en Enxeñaría da Automoción pola Universidade de Vigo.
Ámbito de coñecemento a que se adscribe o título (Real decreto 822/2021, do 28 de setembro): enxeñaría industrial, enxeñaría mecánica, enxeñaría automática, enxeñaría da organización industrial e enxeñaría da navegación.
Código da titulación: 11499-Escola de Enxeñaría Industrial-Campus de Vigo.
Código RUCT: 1500280.
Distribución do plan de estudos en créditos ECTS (mención dual):
Distribución do plan de estudos en créditos ECTS (itinerario xeral):
Distribución dos créditos da formación básica do plan de estudos:
SEM.: semestre. MOD.: módulo (véxanse abreviaturas na táboa de organización da oferta de créditos).
O alumnado que curse a mención dual cursará 36 ECTS do módulo de Formación na empresa e 12 ECTS optativos dunha oferta de 36 ECTS do módulo Tecnoloxía específica en automoción; a distribución dos módulos queda como se indica a seguir:
No caso de que o alumnado solicite abandonar a mención dual do título segundo a normativa establecida (artigo 22.5 do Real decreto 822/2021) e opte por cursar o itinerario xeral non dual do título, cursará 30 ECTS de materias optativas do módulo de Tecnoloxía específica en automoción e un bloque de prácticas en empresa de 18 ECTS; a distribución dos módulos queda como se indica a seguir:
CORRECCIÓN DE ERROS. Orde do 17 de setembro de 2024 pola que se establecen os domingos e festivos en que se autoriza a apertura de establecementos comerciais durante o ano 2025.
Consellería de Emprego, Comercio e Emigración — III. Outras disposicións — 08/10/2024

Advertido un erro na citada orde, publicada no Diario Oficial de Galicia número 188, do luns 30 de setembro de 2024, cómpre facer a seguinte corrección:
Na páxina 52782, onde di: «– 7 de xaneiro», debe dicir: «– 5 de xaneiro».
RESOLUCIÓN do 26 de setembro de 2024 pola que se dá publicidade dos convenios de colaboración subscritos no primeiro e segundo cuadrimestres do ano 2024.
Instituto Galego do Consumo e da Competencia — III. Outras disposicións — 07/10/2024

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos polo Instituto Galego do Consumo e da Competencia dentro do primeiro e segundo cuadrimestres do ano 2024, que se incorporan como anexo a esta resolución.
O que se fai público para xeral coñecemento.
Santiago de Compostela, 26 de setembro de 2024
RESOLUCIÓN do 26 de setembro de 2024 pola que se lles dá publicidade ás bolsas concedidas ao abeiro da Resolución da Axencia de Turismo de Galicia, do 11 de xuño de 2024, pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia, e se procede á súa convocatoria para o curso 2024/25 (códigos de procedemento TU200A, TU200C e TU200D).
Axencia de Turismo de Galicia — III. Outras disposicións — 07/10/2024

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 18.2 das bases reguladoras da convocatoria,
Facer público, no Diario Oficial de Galicia e na páxina web da Axencia de Turismo de Galicia (http://turismo.xunta.gal//), o resultado do proceso de concesión das bolsas de matrícula (bolsas de nova adxudicación) e de renovación (procedemento TU200A), bolsas de excelencia (procedemento TU200C) e bolsas para persoas galegas residentes no exterior (procedemento TU200D) para a realización de estudos no Centro Superior de Hostalaría de Galicia para o curso 2024/25, que figuran no anexo I e anexo II desta resolución.
Santiago de Compostela, 26 de setembro de 2024
Bolsas matrícula: grao Xestión de Empresas Hostaleiras 2024/25.
Bolsas matrícula: curso superior de Chef de Cociña e Pastelaría 2024/25.
Bolsas matrícula: grao Xestión de Empresas Hostaleiras 2024/25.
Bolsas matrícula: grao Xestión de Empresas Hostaleiras 2024/25.
Bolsas matrícula: curso superior de Chef de Cociña e Pastelaría 2024/25.
Listaxe de solicitantes que cumpren cos requisitos para a renovación da axuda durante o curso 2024/25.
RESOLUCIÓN do 24 de setembro de 2024 pola que se dá publicidade á revogación da encomenda á Axencia Galega de Infraestruturas da xestión das actuacións para a redacción do proxecto e a execución das obras de construción dun novo centro de saúde no concello de Meis.
Consellería de Sanidade — III. Outras disposicións — 03/10/2024

Mediante a Resolución da Consellería de Sanidade, do 22 de marzo de 2023, encomendouse á Axencia Galega de Infraestruturas a xestión das actuacións para a redacción do proxecto e a execución das obras de construción dun novo centro de saúde no concello de Meis (Pontevedra). A dita resolución foi obxecto de publicación no Diario Oficial de Galicia nº 60, do 10 de abril de 2023.
Mediante escrito do 12 de xullo de 2024, da Axencia Galega de Infraestruturas, esta comunicou a desistencia da dita encomenda xa que, debido á carga de traballo na Área de Contratación da Axencia, non foi posible proceder á licitación dos contratos de servizo para a redacción do proxecto e dirección da obra.
Estas circunstancias sobrevidas determinan a necesidade de que todas as actuacións inicialmente encomendadas á Axencia Galega de Infraestruturas sexan asumidas directamente polo Servizo Galego de Saúde.
De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, por medio desta dáse publicidade á Resolución da Consellería de Sanidade, do 16 de setembro de 2024, pola que se revoga e se deixa sen efecto a encomenda á Axencia Galega de Infraestruturas da xestión das actuacións para a redacción do proxecto e a execución das obras de construción dun novo centro de saúde no concello de Meis (Pontevedra).
Santiago de Compostela, 24 de setembro de 2024
RESOLUCIÓN do 26 de setembro de 2024 pola que se anuncia o acordo do Pleno de publicación de tres informes de fiscalización.
Consello de Contas de Galicia — III. Outras disposicións — 03/10/2024

De conformidade co disposto no artigo 19 da Lei 6/1985, do 24 de xuño, do Consello de Contas de Galicia, anúnciase a aprobación e publicación por parte do pleno, con data do 24 de setembro, dos informes de fiscalización que a seguir se relacionan:
– Informe de fiscalización dos fondos de compensación interterritorial, exercicio 2022 (1502023-01).
– Informe de fiscalización dos fondos procedentes da Unión Europea, exercicio 2022.
– Informe de fiscalización da eficacia na execución do financiamento europeo no proxecto de conservación, protección e fomento do Camiño de Santiago (Feder 2014-2020).
Ligazón para acceder aos textos completos dos informes:
https://www.ccontasgalicia.es/gl/menus-consello/fiscalizacion/informes
Santiago de Compostela, 26 de setembro de 2024
CORRECCIÓN DE ERROS. Resolución do 8 de agosto de 2024 pola que se ordena a publicación do Acordo do Consello da Xunta de Galicia do 5 de agosto de 2024 polo que se aproba a modificación das relacións de postos de traballo da Administración xeral da Comunidade Autónoma de Galicia.
Consellería de Facenda e Administración Pública — III. Outras disposicións — 03/10/2024

Advertidos erros na Resolución do 8 de agosto de 2024 publicada no DOG núm. 160, do 21 de agosto de 2024, cómpre facer as oportunas correccións:
• Na páxina 47339, no centro de destino «ARQUIVO DO REINO DE GALICIA»:
– Debe eliminarse o posto «ED.C99.50.301.15001.053.- SUBALTERNO/A».
– No posto «ED.C99.50.301.15001.061.- SUBALTERNO/A», na súa columna observacións debe engadirse: «XORNADA MAÑÁ OU TARDE».
• Na páxina 47340:
– No centro de destino «ARQUIVO DO REINO DE GALICIA», no posto «ED.C99.50.301.15001.062.- SUBALTERNO/A», na súa columna observacións debe engadirse: «XORNADA MAÑÁ OU TARDE».
– No centro de destino «BIBLIOTECA LUGO», nos postos «ED.C99.50.101.27001.060.- SUBALTERNO/A» e «ED.C99.50.101.27001.061.- SUBALTERNO/A», na súa columna observacións debe engadirse: «XORNADA MAÑÁ OU TARDE».
– No centro de destino «ARQUIVO HISTÓRICO PROVINCIAL DE LUGO», debe eliminarse o posto «ED.C99.50.301.27001.033.- SUBALTERNO/A».
• Na páxina 47345, no centro de destino «SERVIZO DE EXPLOTACIÓNS AGRARIAS (OURENSE)», no posto «MR.C99.10.301.32001.050.- POSTO BASE SUBGRUPO A2», na súa columna corpo/escala, onde di: «EME3» debe dicir: «EME4».
• Nas páxinas 47348 e 47439, nos postos do centro de destino «RESIDENCIA DE TEMPO LIBRE DO CARBALLIÑO», na súa columna observacións debe engadirse: «HORARIO ESPECIAL».
• Nas páxinas 47350 e 47351, nos postos do centro de destino «RESIDENCIA DE TEMPO LIBRE DE PANXÓN», na súa columna observacións debe engadirse: «HORARIO ESPECIAL».
ORDE do 6 de novembro de 2024 pola que se nomea a Marcos Prada Ginzo presidente do Consello Regulador da Denominación de Orixe Valdeorras.
Consellería do Medio Rural — II. Autoridades e persoal — 12/11/2024

Mediante a Orde do 14 de marzo de 2023, da Consellería do Medio Rural, nomeouse a José Ramón Rodríguez Castellanos presidente do Consello Regulador da Denominación de Orixe Valdeorras.
O día 4 de novembro, José Ramón Rodríguez Castellanos presentou ante o pleno do dito consello regulador a renuncia ao seu cargo e desencadeouse así o procedemento para a súa substitución, que se recolle no Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores. Nesa mesma reunión do pleno do Consello Regulador acordouse elixir a Marcos Prada Ginzo como presidente deste organismo.
Por todo isto, de acordo co establecido no artigo 20.1 do Decreto 4/2007, do 18 de xaneiro,
Artigo único.
Nomeamento do presidente do Consello Regulador da Denominación de Orixe Valdeorras
Noméase a Marcos Prada Ginzo presidente do Consello Regulador da Denominación de Orixe Valdeorras en substitución de José Ramón Rodríguez Castellanos, a quen se agradecen os servizos prestados.
Santiago de Compostela, 6 de novembro de 2024
ORDE do 6 de novembro de 2024 pola que se nomea a Manuel Vázquez Losada presidente do Consello Regulador da Denominación de Orixe Monterrei.
Consellería do Medio Rural — II. Autoridades e persoal — 12/11/2024

Como culminación do proceso electoral que se desenvolveu tras a convocatoria realizada a través da Orde do 7 de novembro de 2022, da Consellería do Medio Rural, mediante a Orde do 14 de marzo de 2023 nomeouse a Jonatás Gago García presidente do Consello Regulador da Denominación de Orixe Monterrei.
O día 9 de setembro, un grupo de vogais presentou ante o Consello Regulador unha solicitude para a realización dun pleno en que se debatese unha moción de censura á Presidencia, conforme establece a letra c) do artigo 21.1 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores. O dito pleno reuniuse o día 28 de outubro e a moción, que incluía como candidato á presidencia a Manuel Vázquez Losada, aprobouse co voto favorable da maioría absoluta dos membros.
Por todo isto, de acordo co establecido no artigo 20 do Decreto 4/2007, do 18 de xaneiro,
Artigo único.
Nomeamento do presidente do Consello Regulador da Denominación de Orixe Monterrei
Noméase a Manuel Vázquez Losada presidente do Consello Regulador da Denominación de orixe Monterrei en substitución de Jonatás Gago García, a quen se agradecen os servizos prestados.
Santiago de Compostela, 6 de novembro de 2024
RESOLUCIÓN do 29 de outubro de 2024 pola que se modifica a composición do Comité de Ética da Investigación con Medicamentos de Galicia.
Consellería de Sanidade — II. Autoridades e persoal — 13/11/2024

A presidenta do Comité de Ética da Investigación con Medicamentos de Galicia (CEIm-G) comunicou, o día 14.10.2024, a proposta de modificación da composición do referido comité.
Antecedentes:
1. Mediante a Resolución do 17 de decembro de 2021, que se publicou no Diario Oficial de Galicia (DOG) do 31 de decembro, concedeuse a renovación da acreditación do Comité de Ética da Investigación con Medicamentos de Galicia (CEIm-G) e nomeáronse como membros as persoas que se relacionaban no seu anexo, entre as que figuraba Rafael Álvaro Millán Calenti.
2. A presidenta do dito comité comunica a proposta de modificación da súa composición, consistente na renuncia de Rafael Álvaro Millán Calenti por mor da súa xubilación e, asemade, no nomeamento de Orlando Peñas-Veracruz González, asesor xurídico da Consellería de Sanidade, en substitución daquel.
Consideracións legais e técnicas:
1. O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité «serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres».
O número 7 do artigo 5 dispón que «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo de audiencia do/da interesado/a».
2. Acerca da composición do CEIm-G, o número 2 do artigo 5 sinala que esta deberá incluír polo menos «dúas persoas alleas ás profesións sanitarias; unha delas polo menos deberá ser titulada en Dereito e especialista na materia»; e no que se refire ao aspecto numérico en concreto, o número 1 do mesmo artigo sinala que «estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións».
Coa presente modificación, o comité axústase ao disposto nestes números.
Logo de ver o exposto, e de acordo coa proposta do 24.10.2024 que efectuou a Secretaría Xeral Técnica da Consellería de Sanidade,
O cesamento de Rafael Álvaro Millán Calenti e, na súa substitución, o nomeamento de Orlando Peñas-Veracruz González como membro do Comité de Ética da Investigación con Medicamentos de Galicia (CEIm-G).
Santiago de Compostela, 29 de outubro de 2024
RESOLUCIÓN do 30 de outubro de 2024, da Xerencia da Área Sanitaria da Coruña e Cee, pola que se anuncia a incorporación ao Consello Asesor de Pacientes da Asociación de Familiares de Alcohólicos de Galicia e da Asociación Oficina Central de Servicios Área 1 (Alcohólicos Anónimos).
Servizo Galego de Saúde — III. Outras disposicións — 08/11/2024

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria da Coruña e Cee das seguintes asociacións:
A Coruña, 30 de outubro de 2024
EXTRACTO da Resolución do 5 de novembro de 2024 pola que se acorda a ampliación do prazo para a presentación de solicitudes no procedemento regulado pola Resolución do 5 de xuño de 2024 pola que se establecen as bases reguladoras para a concesión, en réxime de concorrencia non competitiva, de subvencións para actuacións de eficiencia enerxética en empresas turísticas, incluídas no Plan de modernización e competitividade do sector turístico do Plan de recuperación, transformación e resiliencia financiado pola Unión Europea- NextGenerationEU, e se procede á súa convocatoria para o ano 2024, con carácter plurianual (código de procedemento TU986B).
Axencia de Turismo de Galicia — III. Outras disposicións — 08/11/2024

BDNS (Identif.): 767513.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Modificación do prazo de presentación de solicitudes
Modifícase o prazo de presentación de solicitudes ata o día 9 de decembro de 2024, polo que resulta ampliado o prazo regulado no artigo 9 das bases reguladoras da citada resolución.
Santiago de Compostela, 5 de novembro de 2024
RESOLUCIÓN do 29 de outubro de 2024 pola que se modifica o anexo III da Orde do 21 de xaneiro de 2021 pola que se aproban os diferentes modelos de autoliquidación do imposto sobre sucesións e doazóns na Comunidade Autónoma de Galicia e se regulan o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Axencia Tributaria de Galicia — III. Outras disposicións — 08/11/2024

A Orde do 21 de xaneiro de 2021 aproba os diferentes modelos de autoliquidación do imposto sobre sucesións e doazóns na Comunidade Autónoma de Galicia e regula o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Para adaptar os anexos da devandita orde aos diversos cambios normativos acaecidos, á imaxe corporativa da Xunta de Galicia e para substituír a denominación de cartas de pagamento por exemplares para outras administracións ou oficinas, modificáronse estes nas resolucións da Axencia Tributaria de Galicia do 14 de maio, do 6 de agosto, do 29 de decembro de 2021, e do 27 de decembro de 2023.
Nestes momentos é preciso modificar o anexo III correspondente ao modelo da autoliquidación do imposto de sucesións e doazóns 650, aprobado pola Orde do 21 de xaneiro de 2021 para que se poida indicar que hai unha solicitude de prórroga concedida, así como os xuros de demora que procedan nese caso, para o que é competente a persoa titular da Dirección da Axencia Tributaria de Galicia con base na habilitación normativa prevista na disposición adicional sexta da devandita orde.
En consecuencia,
Primeiro
Modificar o anexo III da Orde do 21 de xaneiro de 2021 para facilitar que se indique que hai unha solicitude de prórroga concedida, así como os xuros de demora que procedan nese caso, que pasa a ser o seguinte:
Segundo
Esta resolución entrará en vigor o día seguinte ao da súa publicación no
Diario Oficial de Galicia
.
Disposición transitoria
O modelo en papel de autoliquidación 650 que é substituído mediante esta resolución seguirá tendo validez ata o seu esgotamento.
Santiago de Compostela, 29 de outubro de 2024
RESOLUCIÓN do 29 de outubro de 2024 pola que se nomean os membros da Comisión Interuniversitaria de Galicia e se fan públicos os parámetros de ponderación de materias para o acceso ás ensinanzas universitarias oficiais de grao do Sistema universitario de Galicia no curso 2025/26, aprobados nos respectivos consellos de goberno das universidades públicas de Galicia.
Consellería de Educación, Ciencia, Universidades e Formación Profesional — III. Outras disposicións — 08/11/2024

En Galicia a Comisión Interuniversitaria de Galicia (CiUG) é o órgano interuniversitario que ten a delegación de competencias propias das universidades do Sistema universitario de Galicia en materia de acceso á universidade.
A consellería competente en materia de educación nomeará os membros da CiUG, en virtude do disposto no convenio asinado, o 12 de marzo de 2001, polos reitores das universidades do Sistema universitario de Galicia (SUG) en presenza do conselleiro de Educación e Ordenación Universitaria, e na Orde do 24 de marzo de 2011.
Por outra banda, o Real decreto 412/2014, do 6 de xuño, polo que se establece a normativa básica dos procedementos de admisión ás ensinanzas universitarias oficiais de grao, determina no artigo 9.1 a posibilidade de que as universidades fixen os procedementos de admisión.
As universidades públicas do SUG, tendo en conta o dito anteriormente, aprobaron nos seus respectivos consellos de goberno os parámetros de ponderación de materias para o acceso ás ensinanzas universitarias oficiais de grao do SUG no curso 2025/26, a Universidade da Coruña no Consello de Goberno do 30 de abril de 2024, a Universidade de Santiago de Compostela no Consello de Goberno do 26 de abril de 2024, e a Universidade de Vigo no Consello de Goberno do 27 de setembro de 2024.
De conformidade co exposto,
Artigo 1.
Nomeamento dos membros da Comisión Interuniversitaria de Galicia
Noméanse como membros da Comisión Interuniversitaria de Galicia (CiUG) para o curso 2024/25:
Presidenta:
María Teresa Flores Arias (delegada do reitor da Universidade de Santiago de Compostela).
Vicepresidentes:
Pedro Armas Diéguez (delegado do reitor da Universidade da Coruña).
Iván Carlos Area Carracedo (delegado do reitor da Universidade de Vigo).
Vogais en representación da Consellería de Educación, Ciencia, Universidades e Formación Profesional:
Manuel Enrique Prado Cueva.
María Carmen García Rodríguez.
María del Carmen Cimadevila Cea.
Artigo 2.
Publicidade dos parámetros de ponderación
Fanse públicos, no anexo desta resolución, os parámetros de ponderación de materias da proba de avaliación de bacharelato para o acceso ás ensinanzas universitarias oficiais de grao do Sistema universitario de Galicia para o curso 2025/26, aprobados polas universidades públicas do SUG.
Disposición derradeira.
Entrada en vigor
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 29 de outubro de 2024
RESOLUCIÓN do 21 de outubro de 2024 pola que se publican o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2024.
Consellería de Facenda e Administración Pública — III. Outras disposicións — 08/11/2024

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáse publicidade do estado de execución do orzamento da Comunidade Autónoma e das súas modificacións, e da situación de tesouraría e movementos por operacións orzamentarias e extraorzamentarias correspondentes ao segundo trimestre de 2024, que figuran como anexo a esta resolución.
Santiago de Compostela, 21 de outubro de 2024
RESOLUCIÓN do 31 de outubro de 2024, da Dirección Xeral de Comercio e Consumo, pola que se dá publicidade das axudas concedidas ao abeiro da Orde do 9 de xullo de 2024 pola que se establecen as bases reguladoras para a concesión, en réxime de concorrencia non competitiva, de subvencións para o impulso dunha Rede de mercados excelentes de Galicia e a dinamización e revitalización das prazas de abastos, e se procede á súa convocatoria para o ano 2024 (código de procedemento IN223A).
Consellería de Emprego, Comercio e Emigración — III. Outras disposicións — 11/11/2024

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 27 das bases reguladoras da orde, publícanse as subvencións concedidas pola resolución do director xeral de Comercio e Consumo, por delegación do conselleiro de Emprego, Comercio e Emigración (Orde do 8 de maio de 2024, DOG núm. 100, do 24 de maio), relacionadas no anexo.
Norma reguladora: Orde do 9 de xullo de 2024 pola que se establecen as bases reguladoras para a concesión, en réxime de concorrencia non competitiva, de subvencións para o impulso dunha Rede de mercados excelentes de Galicia e a dinamización e revitalización das prazas de abastos, e se procede á súa convocatoria para o ano 2024 (código de procedemento IN223A).
Crédito orzamentario: 1.280.000,00 €.
Finalidade: concesión de subvencións para o impulso dunha Rede de mercados excelentes de Galicia e a dinamización e revitalización das prazas de abastos
Santiago de Compostela, 31 de outubro de 2024
RESOLUCIÓN do 30 de outubro de 2024, da Secretaría Xeral Técnica e do Tesouro da Consellería de Facenda e Administración Pública, pola que se dá publicidade da Resolución do 29 de outubro de 2024, de encomenda á Fundación Semana Verde de Galicia para o desenvolvemento das probas de acceso a distintos corpos e categorías da Administración.
Consellería de Facenda e Administración Pública — III. Outras disposicións — 11/11/2024

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da encomenda da Consellería de Facenda e Administración Pública á Fundación Semana Verde de Galicia, que ten as seguintes características:
Actividade: a Fundación Semana Verde de Galicia prestaralle á Consellería de Facenda e Administración Pública o apoio ao desenvolvemento das probas dos seguintes procesos selectivos:
Natureza e alcance da xestión da encarga: encarga a medios propios por ter a Fundación Semana Verde de Galicia a consideración e medio propio instrumental e de servizo técnico da Administración xeral da Comunidade Autónoma, en cumprimento do disposto nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Orzamento: o orzamento é de 381.622,36 €. O gasto derivado desta encarga imputarase á aplicación orzamentaria 23.04.124A.226.13 (código de proxecto 2015/00187) dos orzamentos xerais da Comunidade Autónoma para 2024 e 2025, na cal existe crédito axeitado e suficiente.
Esta operación non está suxeita a IVE, segundo o establecido no artigo 7.8 da Lei 37/1992, do 28 de decembro, do imposto sobre o valor engadido.
Santiago de Compostela, 30 de outubro de 2024
RESOLUCIÓN do 8 de novembro de 2024 pola que se aproban e se fan públicas as listaxes definitivas de persoas admitidas e excluídas do proceso de elaboración das listas propias de persoal docente do Centro Superior de Hostalaría de Galicia (CSHG).
Axencia de Turismo de Galicia — III. Outras disposicións — 13/11/2024

A Resolución do 1 de agosto de 2024 aproba as bases que rexerán o proceso de elaboración das listas propias desta axencia para a contratación temporal de persoal docente do Centro Superior de Hostalaría de Galicia (CSHG) e abre o prazo de presentación de solicitudes en 2024 (DOG núm. 156, do 13 de agosto).
A Resolución do 24 de outubro de 2024 aproba e fai públicas as listaxes provisionais de persoas admitidas e excluídas ao proceso de elaboración das listas propias de persoal docente do CSHG (DOG núm. 209, do 29 de outubro).
De conformidade co establecido na cláusula oitava das citadas bases, unha vez resoltas as reclamacións, a Axencia de Turismo de Galicia ditará resolución na cal se aproben as listas definitivas de persoas admitidas e excluídas, na cal se entenderá implícita a estimación ou desestimación das alegacións presentadas.
En consecuencia,
Aprobar as listaxes definitivas de persoas aspirantes admitidas e excluídas nas seguintes listas propias de persoal docente do Centro Superior de Hostalaría de Galicia (CSHG):
1. Profesor/a de aloxamento-rexedoría de pisos.
2. Profesor/a de aloxamento-recepción.
3. Profesor/a de xestión de aloxamento e instalacións.
4. Profesor/a de teoría de servizos.
5. Profesor/a de prácticas de servizos.
6. Profesor/a de enoloxía.
7. Profesor/a de teoría de cociña.
8. Profesor/a de prácticas de cociña.
9. Profesor/a de hixiene, dietética e nutrición.
10. Profesor/a de inglés.
11. Profesor/a de francés.
12. Profesor/a de alemán.
13. Profesor/a de contabilidade e finanzas.
14. Profesor/a de economía.
15. Profesor/a de dirección estratéxica e control interno.
16. Profesor/a de lexislación e fiscalidade empresarial.
17. Profesor/a de xestión de recursos humanos.
18. Profesor/a de tecnoloxía da información e das comunicacións (TIC).
19. Profesor/a de márketing hoteleiro e gastronómico.
20. Profesor/a de comunicación e RR.PP. hostaleiras.
21. Profesor/a de
revenue management
e márketing hoteleiro.
Esta resolución farase pública no portal web corporativo da Axencia de Turismo de Galicia, igual que todas as publicacións referidas a esta convocatoria, e o anuncio publicarase no
Diario Oficial de Galicia
.
Contra a presente resolución, as persoas interesadas poderán interpoñer recurso potestativo de reposición, no prazo dun mes contado desde o día seguinte ao da súa publicación, ante a Dirección da Axencia de Turismo de Galicia, de conformidade co establecido nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, ante o órgano competente da orde xurisdicional contencioso-administrativa, no prazo de dous meses, segundo o establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de novembro de 2024
EXTRACTO da Orde do 7 de novembro de 2024 pola que se modifica a dotación orzamentaria da Orde do 20 de decembro de 2023 pola que se establecen as bases reguladoras das axudas, en concorrencia competitiva, destinadas ao impulso da boa gobernanza nas entidades de xestión dos montes veciñais en man común e dos montes de varas, abertais, de voces, de vocerío ou de fabeo, no marco do Plan de recuperación, transformación e resiliencia de España financiado pola Unión Europea-NextGenerationEU, e se convocan para o ano 2024 (código de procedemento MR651C).
Consellería do Medio Rural — III. Outras disposicións — 13/11/2024

BDNS (Identif.): 739653.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Modificación dos puntos 1 e 2 do artigo 5 da Orde do 20 de decembro de 2023 pola que se establecen as bases reguladoras das axudas, en concorrencia competitiva, destinadas ao impulso da boa gobernanza nas entidades de xestión dos montes veciñais en man común e dos montes de varas, abertais, de voces, de vocerío ou de fabeo, no marco do Plan de recuperación, transformación e resiliencia de España financiado pola Unión Europea-NextGenerationEU, e se convocan para o ano 2024 (código de procedemento MR651C)
Un. O punto 1 do artigo 5 queda redactado como segue:
«1. As accións previstas nesta orde financiaranse, nos exercicios 2024 e 2025, con cargo ao código de proxecto 45.03.713B.770.0. 2021 00179, por un importe de 2.376.000 € distribuídos do seguinte xeito:
– 776.000 €, ano 2024.
– 1.600.000 €, ano 2025».
Dous. O punto 2 do artigo 5 queda como segue:
«2. Segundo as actuacións obxecto de axuda definidas no artigo 3, o crédito distribúese do seguinte xeito:
– Actuación de revisión de esbozos das carpetas-ficha: asígnase un crédito total de 1.425.600 €, que se distribúe como segue:
• Para os montes veciñais e en man común asígnase un crédito total de 1.405.600 €, importe que se reparte como segue: 454.809,60 € para o ano 2024 e 950.790,40 € para o ano 2025.
• Para os montes de varas, abertais, de voces, de vocerío ou de fabeo asígnase un crédito total de 20.000 €, importe que se reparte como segue: 6.400 € para o ano 2024 e 13.600 € para o ano 2025.
– Actuación de deslindamentos parciais: asígnase un crédito total de 950.400 €, que se distribúe como segue:
• Para os montes veciñais e en man común asígnase un crédito total de 946.400 €, importe que se reparte como segue: 313.510,40 € para o ano 2024 e 632.889,60 € para o ano 2025.
• Para os montes de varas, abertais, de voces, de vocerío ou de fabeo asígnase un crédito total de 4.000 €, importe que se reparte como segue: 1.280 € para o ano 2024 e 2.720 € para o ano 2025».
Santiago de Compostela, 7 de novembro de 2024
RESOLUCIÓN do 31 de outubro de 2024, da Dirección Xeral de Comercio e Consumo, pola que se publican as subvencións concedidas ao abeiro da Orde do 14 de xuño de 2024 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2024 (código de procedemento IN201G; Diario Oficial de Galicia número 124, do 27 de xuño).
Consellería de Emprego, Comercio e Emigración — III. Outras disposicións — 13/11/2024

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 25 das bases reguladoras da orde, publícanse as subvencións concedidas mediante resolución do conselleiro de Emprego, Comercio e Emigración.
A norma reguladora é a Orde do 14 de xuño de 2024 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e se convocan para o ano 2024 (código de procedemento IN201G).
Crédito orzamentario: 265.000,00 €.
Aplicacións orzamentarias: 44.06.751A.770.3, 44.06.751A.761.5 e 44.06.751A.781.4.
Santiago de Compostela, 31 de outubro de 2024
RESOLUCIÓN do 16 de outubro de 2024, da Secretaría Xeral de Emprego e Relacións Laborais, pola que se dispón a inscrición no rexistro e a publicación do Plan de xubilación parcial anticipada para o persoal de administración e servizos laboral fixo da Universidade de Santiago de Compostela ata o 31 de decembro de 2026.
Consellería de Emprego, Comercio e Emigración — III. Outras disposicións — 12/11/2024

Visto o texto do Plan de xubilación parcial anticipada para o persoal de administración e servizos laboral fixo da Universidade de Santiago de Compostela ata o 31 de decembro de 2026, que se subscribiu o 27 de maio de 2024, entre a representación de USC e a representación legal dos traballadores e traballadoras das centrais sindicais UGT, CIG, CC.OO., PUSC e CSIF, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade.
A Secretaría Xeral de Emprego e Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon), creado mediante a Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 16 de outubro de 2024
O acordo de xubilación parcial anticipada para o persoal de administración e servizos laboral fixo da Universidade de Santiago de Compostela, asinado o 5 de xullo de 2019, está vixente ata o 31 de decembro de 2024 e pódese prorrogar por anos sucesivos, por acordo expreso de ambas as partes, ata o 31 de decembro de 2027.
A Xerencia, no exercicio das competencias que ten atribuídas, e o Comité lntercentros negociaron e acordaron a prórroga ata 31 de decembro de 2026 do dito acordo, e actualizáronse os requisitos da persoa traballadora de conformidade coa lexislación vixente de aplicación, recollidos no artigo 2 do referido acordo:
2. Requisitos da persoa traballadora:
– Ter a idade mínima establecida pola lexislación aplicable, así como o período de cotización exixido no momento do feito causante:
*25 anos no suposto de persoas con discapacidade nun grao igual ou superior ao 33 %.
En mostra de conformidade, asinan este acordo en Santiago de Compostela o 27 de maio de 2024.
RESOLUCIÓN do 30 de outubro de 2024 pola que se dá publicidade ás axudas concedidas ao abeiro da Orde do 30 de xaneiro de 2024 pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e se convocan para o ano 2024 (código de procedemento IN308D).
Consellería de Economía e Industria — III. Outras disposicións — 12/11/2024

Mediante a Orde do 30 de xaneiro de 2024, a entón Consellería de Economía, Industria e Innovación estableceu as bases para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e convocounas para o ano 2024.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 25 das bases reguladoras,
Ordenar a publicación no
Diario Oficial de Galicia
das subvencións indicadas no anexo, concedidas con cargo á aplicación orzamentaria 39.04.734A-770.00 ao abeiro da Orde do 30 de xaneiro de 2024, da Consellería de Economía, Industria e Innovación, pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e se convocan para o ano 2024 (código de procedemento IN308D).
Santiago de Compostela, 30 de outubro de 2024
CORRECIÓN DE ERROS. Resolución do 30 de maio de 2024, de delegación de competencias.
Universidade de Vigo — III. Outras disposicións — 14/11/2024

Advertido erro nesta resolución, publicada no Diario Oficial de Galicia número 111, do 10 de xuño de 2024, cómpre facer a seguinte corrección:
Na páxina 34999, no punto VII, Vicerreitoría de Extensión Universitaria, hai que engadir unha letra j: «j) A proposta e o desenvolvemento de plans para a inclusión das persoas con necesidades de apoio educativo na Universidade de Vigo».
RESOLUCIÓN do 6 de novembro de 2024 pola que se anuncia a convocatoria e as bases para a concesión de diversas bolsas para formación práctica.
Parlamento de Galicia — III. Outras disposicións — 15/11/2024

A Mesa do Parlamento de Galicia, na sesión do 4 de novembro de 2024, acordou aprobar as bases da convocatoria para a concesión das seguintes bolsas relacionadas coa actividade da institución:
1) Seis bolsas individuais para contribuír á formación en prácticas de persoas con titulación universitaria, nas seguintes modalidades:
a) Dúas bolsas de formación en comunicación institucional.
b) Dúas bolsas de formación en publicacións.
c) Unha bolsa de formación en recursos humanos e contratación.
d) Unha bolsa de formación en xestión parlamentaria.
2) Unha bolsa destinada a persoas con discapacidade intelectual igual ou superior ao 33 %, con titulación universitaria ou formación profesional, para contribuír á súa formación nas áreas de asistencia xeral e administrativas.
As bases estarán dispoñibles no
Boletín Oficial do Parlamento de Galicia
e na páxina web do Parlamento de Galicia (www.parlamentodegalicia.gal).
As solicitudes poderán presentarse no prazo de vinte días hábiles, contados desde o seguinte ao da publicación desta convocatoria no
Diario Oficial de Galicia
.
Santiago de Compostela, 6 de novembro de 2024
RESOLUCIÓN do 6 de novembro de 2024 pola que se dá publicidade ás axudas concedidas ao abeiro da Resolución do 22 de xullo de 2024 de concesión directa de axudas de carácter extraordinario ás entidades asociativas do sector pesqueiro destinadas a garantir a súa sustentabilidade (código de procedemento PE130B) (Diario Oficial de Galicia número 142, do 23 de xullo).
Consellería do Mar — III. Outras disposicións — 15/11/2024

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e o artigo 45 da Lei 39/2015, do 1 de outubro, do procedemento administrativo común das administracións públicas,
Ordenar a publicación no
Diario Oficial de Galicia
da concesión das axudas directas de carácter extraordinario convocadas pola Resolución do 22 de xullo de 2024, con cargo ás aplicacións orzamentarias 46.03.723A.470.0 e 46.03.723A.481.0, destinadas a garantir a sustentabilidade das entidades asociativas do sector mediante a achega de fondos para manter a operatividade destas entidades e velar así pola viabilidade da actividade marisqueira e pesqueira que se viu comprometida polas perdas de produción ou minoración dos ingresos económicos percibidos durante o período dos meses de outubro e novembro de 2023.
Santiago de Compostela, 6 de novembro de 2024
CORRECCIÓN DE ERROS. Resolución do 8 de agosto de 2024 pola que se ordena a publicación do Acordo do Consello da Xunta de Galicia do 5 de agosto de 2024 polo que se aproba a modificación da relación de postos de traballo referente ao proceso de funcionarización de postos de traballo de persoal laboral da Xunta de Galicia e clasificación no corpo administrativo da Administración xeral (subgrupo C1), corpo de técnicos de carácter facultativo de Administración especial (grupo B) e no corpo de axudantes de carácter facultativo de Administración especial (subgrupo C1); no corpo auxiliar da Administración xeral (subgrupo C2) e no corpo de auxiliares de carácter técnico de Administración especial (subgrupo C2), da Administración xeral da Comunidade Autónoma de Galicia.
Consellería de Facenda e Administración Pública — III. Outras disposicións — 03/10/2024

Advertidos erros na Resolución do 8 de agosto de 2024 pola que se ordena a publicación do Acordo do Consello da Xunta de Galicia do 5 de agosto de 2024 polo que se aproba a modificación da relación de postos de traballo referente ao proceso de funcionarización de postos de traballo de persoal laboral da Xunta de Galicia e clasificación no corpo administrativo da Administración xeral (subgrupo C1), corpo de técnicos de carácter facultativo de Administración especial (grupo B) e no corpo de axudantes de carácter facultativo de Administración especial (subgrupo C1); no corpo auxiliar da Administración xeral (subgrupo C2) e no corpo de auxiliares de carácter técnico de Administración especial (subgrupo C2), da Administración xeral da Comunidade Autónoma de Galicia (DOG núm. 160, do 21 de agosto), cómpre facer as oportunas correccións:
Na páxina 47440, no posto «IV.A19.10.000.32001.190.- OFICIAL 1ª MECÁNICO/A», na súa columna Niv., onde di: «19», debe dicir: «16», e na súa columna Complem. específico, onde di: «8.324,96», debe dicir: «7.338,24».
Na páxina 47454, no posto «MR.C99.10.000.15001.178.- OFICIAL 1ª MECÁNICO/A», na súa columna Niv., onde di: «24», debe dicir: «21», e na súa columna Complem. específico, onde di: «12.496,12», debe dicir: «11.345,18».
Na páxina 47455, nos postos «MR.C99.10.000.27001.167.-OFICIAL 1ª MECÁNICO/A», «MR.C99.10.000.27001.168.- OFICIAL 1ª MECÁNICO/A», «MR.C99.10.000.36001.220.- OFICIAL 1ª MECÁNICO/A», «MR.C99.10.000.36001.221.- OFICIAL 1ª MECÁNICO/A», «MR.C99.10.000.36001.222.- OFICIAL 1ª MECÁNICO/A», «MR.C99.10.000.36001.223.- OFICIAL 1ª MECÁNICO/A» e «MR.C99.10.000.36001.224.- OFICIAL 1ª MECÁNICO/A», na súa columna Niv., onde di: «24», debe dicir: «21», e na súa columna Complem. específico, onde di: «12.496,12», debe dicir: «11.345,18».
Na páxina 47481:
Onde di:
Debe dicir:
RESOLUCIÓN do 25 de setembro de 2024, da Secretaría Xeral Técnica da Consellería de Economía e Industria, pola que se lles dá publicidade aos convenios de colaboración subscritos no segundo cuadrimestre do ano 2024.
Consellería de Economía e Industria — III. Outras disposicións — 03/10/2024

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de maio a agosto do ano 2024, que se incorpora como anexo a esta resolución.
Santiago de Compostela, 25 de setembro de 2024